Jeg ble oppringt rundt kl. 04.00.
Det hadde vært en båtulykke,
og de fleste ungdommene var på Beaufort Memorial Hospital,
men de fant ikke Mallory.
Jeg ble oppringt av Mallorys mamma, som ropte.
Telefonen jeg fikk den morgenen var...
Det var en telefon jeg ikke unner noen foreldre.
Jeg sa til meg selv at
dette ikke kan være sant. Det kan ikke være tilfelle.
Jeg fokuserte på å komme meg dit.
Jeg greide ikke å tenke.
Vi ante ikke hvor vi skulle.
Vi dro bare til Beaufort.
Jeg ville ikke til sykehuset, for Mallory var ikke der.
Vi stoppet. Hvor skulle vi dra?
Vi fant ut at ulykken hadde skjedd ved Archers Creek.
Da vi kom dit, var det politi overalt.
Anthony nektet å dra til sykehuset.
De visste at noe var galt med skulderen, men han ville ikke dra
fordi han ville ikke dra uten Mallory.
Mens jeg ba, sa jeg: "Gud, jeg betviler deg.
Hvorfor måtte det være jenta mi?"
Hva sier du til noen som kommer bort til deg,
og der er barnet ditt,
mens deres er borte?
Han er helt knust og føler seg skyldig.
Vi var på nøyaktig samme sted.
Hvorfor kom jeg opp, men ikke henne?
MURDAUGH-DRAPENE: EN SØRSTATSSKANDALE
De hentet inn dykkerlaget.
De dykket for å prøve å finne henne,
men strømmen var for sterk.
Strømmen har sikkert ført henne lenger ut.
- Skal du ringe etter helikopteret? - Det er for mye tåke.
Jeg bare satt der og ventet.
Miley ringte oss. Kjøreturen var forferdelig.
Du vet ikke hva du skal si eller tenke.
Vi kunne bare be, og det var det vi gjorde.
Det var bare meg, Paul og Connor på sykehuset.
Connor kunne knapt snakke fordi kjeven var så hoven,
og han hadde et stort kutt.
Jeg begynte å få panikk,
og spurte alle om de visste noe mer.
Vet dere noe? Har de funnet henne?
Jeg prøvde å holde håpet oppe.
På sykehuset begynte jeg å skjønne hva som hadde skjedd.
Sykepleierne gikk inn og ut og stilte spørsmål,
men det eneste jeg tenkte på
var om de hadde funnet Mallory.
Og jeg ville ha mamma der.
Da jeg kom dit, tok de meg med til et rom.
De skulle sy fingrene hennes, fordi huden var skrapet bort.
En av sykepleierne sto der
og skiftet intravenøsen, og han sa:
"Jeg skal egentlig ikke si det, men Paul er en fæl fyllik,
og du må komme deg unna ham så fort som mulig.
Da de tok henne med for å ta røntgen,
kom en annen sykepleier og sa:
"Sykepleier til sykepleier og mamma til mamma, du må holde henne unna ham."
Før det hadde gått ti minutter,
ble jeg avhørt av Pritchard.
Han sa: "Jeg må ta forklaringen din."
Det var da jeg forsto at det var en etterforskning på gang.
Det tok ikke lang tid før Alex Murdaugh og Pauls bestefar, Randolph, dukket opp.
De var godt kjent i Hampton County.
Jeg tror de løy og jukset for å dekke over hva som helst.
Paul var kjempefull.
Vi rundet hjørnet, og jeg hørte Mr. Randolph og Alex.
Randolph Murdaugh sa: "Nei, du kan ikke avhøre ham nå.
Han er fullere enn Cooter Brown."
Connor ringte og sa:
"Pappa, vi var i en ulykke, og Mallory er savnet."
Telefonen ringte igjen, og det var Alex Murdaugh.
Han sa til meg og Christine at Connor kjørte båten.
At han var bekymret for ikke én tragedie, men to.
Han sa at vi ikke skulle være redde,
at han kunne ta seg av Connor. "Slapp av. Vi tar oss av Connor."
De tok meg ut av rommet for å ta CT av kjeven min,
og Alex hvisket i øret mitt:
"Vær stille. Jeg fikser det. Ikke si noe."
Han antydet at det var jeg som kjørte.
Da vi kom til sykehuset, prøvde jeg å finne sønnen min,
men han stoppet oss på vei dit.
Randolph og Alex snakket med politiet.
Så kom de inn på Connors rom, og han sa:
"Du er navngitt som den som kjørte båten."
Mens de opererte hånden min,
kom Randolph inn og stirret på meg.
Så banket det på.
Alex Murdaugh tappet på glassdøra og sa:
"Jeg må inn. Jeg representerer henne."
Før jeg kom frem, snudde Alex seg og sa
at han representerte henne og var vergen hennes.
Jeg så på sykepleieren og sa:
"Ikke slipp ham inn på rommet mitt."
Mr. Randolph kom for å snakke med meg, og jeg sa:
"Er det noe nytt om hvor Mallory er?
Har de funnet noe?"
Han sa: "Hvem snakker du om?"
Jeg sa: "Mallory Beach, Mr. Randolph."
Han sa: "Vi vet vel hvordan det vil ende."
Jeg kunne ikke tro at han sa det.
Nittenåringen Mallory Beach har vært savnet
siden båten hun og vennene satt på
traff en påle i Archers Creek kl. 02.00 natt til søndag.
Redningsmannskaper fra Beaufort County og Parris Island
har finkjemmet elven i og rundt området.
Jeg slo på PC-en, og det første jeg så var
at ei jente fra Hampton County var savnet.
Da vi hørte at en Murdaugh var innblandet,
tenkte vi: "Faen."
Jeg hørte om det i kirken dagen etter.
Mallory var eleven min.
Omstendighetene rundt kom raskt frem.
Det ble snakket om at Paul hadde kjørt, og at han var veldig full.
De fleste hørte at det var usikkert hvem som hadde kjørt båten.
Etter at jeg dro fra sykehuset, dro jeg til broen.
Søkemannskaper hadde samlet seg.
Hjertet mitt stoppet hver gang dykkerne kom opp,
og så ble jeg knust da de sa de ikke fant noe,
og at de måtte flytte på seg.
Jeg møtte Anthony og foreldrene hans,
men han nektet å forlate elvebredden.
Det ble enda vanskeligere for meg å dra.
Han var der hele dagen.
Han ville ikke dra. Han ville være der.
Anthony dro ned til vannet hver dag.
Han snakket til henne og ba, og...
Jeg hørte ham si til en av vennene sine:
"Jeg vet ikke hva som vil skje,
men hadde hun kommet gående opp fra vannet nå,
hadde jeg giftet meg med henne i dag. Jeg hadde giftet meg nå."
Da vi kom til broen så jeg foreldrene hennes,
og alt strømmet inn over meg igjen.
Det føltes enda mer virkelig når man måtte se det med egne øyne.
Miley hadde vært bestevennen siden barnehagen,
og jeg kunne ikke gjøre annet enn å holde rundt henne og gråte.
Jeg glemmer aldri da Miley gråt for Mallory.
Når man vokser opp sammen og har båndet som Miley og Mallory hadde...
Det var som om hun tryglet Gud om å hjelpe henne.
Det sto en politibetjent
og sperret av der båten var og der dykkerteamet var.
Jeg sa:
"Jeg vil bare gå ned og se åstedet."
Jeg ville se båten og stedet hvor det skjedde.
FORSIKTIG
Han sa at det ikke var mulig,
og at hans ordrer var at ingen skulle få gå forbi.
Kort tid etter det
så jeg at Mr. Randolph Murdaugh og Maggie Murdaugh
gikk ned til åstedet.
Hvorfor fikk de lov til å gå ned dit?
De lette etter datteren min.
Det var da jeg skjønte at Murdaugh-familien
var mer opptatt av en dekkhistorie
enn av å finne Mallory.
Det var ikke overraskende.
Anthony ville være i nærheten av der hun falt uti,
men de slapp ham ikke forbi.
Alex' bror, John Marvin, tauet bort båten.
Vi visste det ikke da, men...
Det burde ikke skjedd. Det var et åsted.
Etter tre dager med leting, er tenåringen fortsatt ikke funnet.
Departementet for naturressurser har ni til tolv båter ute,
dykkerlag og også helikoptre.
En tidslinje er åpenbart litt mer kritisk
for redningsinnsatsen.
Hvis noen faller i vannet på denne årstiden,
så vil man finne dem raskere enn...
Beaver County-politiet har slått fast at en av to gutter kjørte.
Paul Murdaugh eller Connor Cook.
Alex' plan var å legge skylden på min sønn, og ikke hans.
Det var sjokkerende. Vanskelig å godta.
Vi vokste opp med Murdaugh-guttene. Jeg og John Marvin var venner.
Marty og Alex var gode venner.
Vi drev med sport sammen.
Etter videregående gikk Alex og jeg hver vår vei.
Vi drev fra hverandre.
Tre dager etter ulykken ringte Alex meg.
Han sa: "Marty, vi må ta en prat."
Da jeg kom dit, var det mørkt. Det var ingen andre biler der.
Jeg gikk ut av bilen min, han ut av sin,
og han tok frem telefonen fra lommen,
slo den av og la den i bilen sin, og så sa han:
"Jeg tar ikke opp samtalen."
Da vi kom inn, sa han: "Velg et rom, Marty."
Jeg sa: "Hva mener du?"
Han sa: "Jeg vil ikke du skal tro at jeg prøver å lure deg
og at du blir tatt opp eller filmet."
Da sa jeg til meg selv:
"Jo, du prøver å lure meg."
Han satt på bordet og sa:
"Jeg må vite hva dere mener.
Jeg kan ikke sørge over Mallory
fordi jeg er så bekymret for sønnen min."
Jeg sa: "Jeg tenker ikke på annet enn at hun er savnet."
Han ville forsikre seg om at...
...ingen pratet om den kvelden.
Jeg har alltid hørt at Murdaugh-familien får folk til å forsvinne.
Connor kom til meg oppløst i tårer og ba meg om å sitte ned.
Han spurte: "Pappa, kommer de til å drepe meg?"
FEM DAGER ETTER KRASJET
Mallory Beach har vært savnet siden natt til søndag.
Politiet sier at de fortsatt ser på det som et redningsoppdrag.
Jeg var hele tiden redd for at...
At det var noe...
Noe stemte ikke.
Mange ganger tenkte jeg:
"Hvorfor gjør de ikke ditt eller datt?"
Jeg skjønner det ikke helt. Har de pinget klokka hennes?
Hun hadde en Apple-klokke.
De burde ha gjort det for lenge siden, og...
- Samme natt. - De burde gjort det med en gang.
Murdaugh ville ikke at hun skulle bli funnet,
for uten henne, var det ingen forbrytelse.
Jeg så på helikopteret og ba uten stans,
og noen satte seg inn i baksetet.
Jeg snudde meg, og det var Maggie.
Hun sa til meg:
"Beverly, hva om de aldri finner henne?"
Det fikk meg til å tenke mye rart.
Hvis hun ikke blir funnet,
så kommer jeg til å tenke: "Hva har de gjort?"
SJU DAGER ETTER KRASJET
Vi hadde vært i kirken med faren hennes og hele familien.
Vi dro ut til broen, og...
Jeg husker at en mann kjørte forbi oss, og de sa: "De fant henne."
Hjertet mitt sank.
Alle sammen var i ferd med å dra,
og jeg fikk panikk og tenkte: "Det kan ikke være sant."
911, hvor er nødssituasjonen din?
Dette er Kenny Campbell fra redningsmannskapet.
Vi tror vi har funnet henne.
Verden raste sammen.
Det var en skuffende, hjerteskjærende følelse.
Jeg satte meg i bilen, kjørte hjem
og gråt i armene til pappa.
Beklager.
Jeg var glad for at de fant henne.
Det var hjerteskjærende at hun var død.
Siden hun var funnet, kunne familien kanskje få ro.
Jeg hadde allerede begynt å si til meg selv at de sikkert...
At hun var borte.
Han greide ikke å være på rommet, så jeg sov med ham i stua.
Han våknet og skrek, eller trodde at han var i vannet.
Han hadde gitt alt for å beskytte henne.
Hvorfor måtte det være den ene personen som sto meg nær?
Den ene personen jeg gjorde alt med?
Verdens mest uskyldige person.
Hun var for god for denne jorda.
Det bare...
Jeg innså at hun var borte.
I begravelsen var det kø rundt hele parkeringsplassen.
Mange ventet på å komme inn.
Medfølelsen som strømmet fra folk jeg aldri hadde møtt...
Det var flott at så mange brydde seg om henne.
Sjelen hennes har dratt til Herren.
Jeg vet at vi vil gjenforenes med barnet vårt en dag.
Gratulerer med dagen, kjære søtnos
Gratulerer med dagen
Men vi vil se rettferdighet her på jorda.
Ingen er hevet over loven.
Jeg vil sørge for at dette ikke blir dekket over,
og at rettferdigheten seirer.
Jeg har vokst opp med Murdaugh-familien i Hampton County,
og de tror de er hevet over loven.
Vennen min henviste oss til Mark Tinsley.
Renee trodde at Murdaugh-familien
skulle spise dem opp og spytte dem ut.
Det er grunnen til at hun ringte meg.
Det er en aktiv etterforskning.
Ingen deler informasjon med familien.
Jeg visste bare at ei jente var død.
At flere var skadet, og at det var grusomt.
Jeg hadde en datter på samme alder.
Jeg husker at jeg syntes synd på familien.
Jeg har bodd i Hamptons nabocounty i 21 år.
Alle kjenner alle,
og jeg har kjent Alex og andre i advokatfirmaet i over 20 år.
Du har å gjøre med de beste, de mest ekstreme.
Man må være forberedt til enhver tid.
En av tingene jeg gjorde var å begynne å etterforske saken
for å finne ut hva som skjedde.
For å bevise at det var Paul som kjørte.
23. februar skulle være en datekveld.
Paul og Morgan, Anthony, Mallory,
Connor Cook og Miley Altman.
Paul dro til Parker's Convenience Store,
hvor han kjøpte alkohol for rundt 50 dollar.
Paul, som var 172 cm og veide 67 kg,
brukte Busters førerkort fordi han ikke var gammel nok.
De skannet førerkortet i kassen, og det pep som det skulle.
Så han kjøpte alkoholen.
Paul visste at de ville ha trafikkontroller den kvelden.
Det var derfor han ville kjøre båt.
De dro til huset ved elven, satte ut båten og begynte å drikke.
Paul drakk seks Natural Lights med trakt.
De satte seg i båten og dro til østersgrillingen.
De gikk ut og inn.
Vi har Pauls telefonlogg fra da de dro fra østersgrillingen.
Paul ringte
til faren sin, som ikke svarte.
Så ringte han mora si.
Paul og Maggie snakket sammen i fem minutter.
Pauls promille er tre ganger høyere enn grensen.
Det vet vi fordi sykehuset tok blodprøver fordi han oppførte seg krakilsk.
Han var helt klart full.
På videoen gikk ungdommene til båten.
Det er siste gang vi ser Mallory Beach i live.
Hun smiler, hun er glad, hun lever sitt beste liv,
og om en times tid er det over.
Paul lar ingen andre kjøre.
Han spytter på Morgan, kaller henne ei hore og slår henne.
Han går tilbake til rattet og setter opp farten.
Båten treffer broen, og kjører opp på steinene ved siden av.
Etter krasjet
var det rundt 20 politibetjenter på åstedet,
og ingen av dem stilte Paul Murdaugh foran bilen
for å spørre hva som hadde skjedd.
Paul kjørte.
Kjørte Paul?
Ja.
Vet vi hvem som kjørte?
Ja, han sa at han uten klær kjørte båten.
Det er ikke en indikasjon på inkompetanse,
fordi man kan ikke ha så mye inkompetanse.
Det man ikke vet der og da
er forbindelsen de har til Murdaugh-familien og Alex.
Michael Brock ble utpekt som hovedetterforsker de første 24 timene
av departementet for naturressurser, og han hadde bånd til Murdaugh-familien.
Anthony Cook sa til Michael Brock at Paul Murdaugh drepte kjæresten,
men det lydopptaket er ikke blant bevisene.
VET DU HVOR OPPTAKET ER?
JEG HAR DET IKKE
Det er en annen betjent, Michael Paul Thomas.
Michael Paul Thomas er en kjent DNR-agent,
og han reddet Paul fra mye trøbbel.
Han var Alex Murdaughs tjener.
Michael Paul Thomas har blitt beskrevet som John Marvin Murdaughs bestevenn.
John Marvin Murdaugh er broren til Alex.
Jeg har telefonlogger.
Samme natt som krasjet skjedde og dagen etter,
ringte John Marvin Murdaugh til Michael Paul Thomas flere ganger.
Dokumentene til departementet for naturressurser viser
at John Marvin Murdaugh også ringte Austin Pritcher.
Det var betjenten som avhørte ungdommene på sykehuset.
John Marvin dro og hentet båthengeren.
Jeg vet ikke om han var med på å flytte båten.
Det er dokumentert at han var der, på åstedet, den dagen.
Da Randolph og Alex Murdaugh kom på sykehuset,
sier sykehusansatte at Alex gjorde et forsøk
på å manipulere det som skjedde.
Alex brydde seg ikke om Mallory.
Han fokuserte på å skape forvirring
og sørge for at ingen pratet, og om de gjorde det,
kunne ingen bevise hvem som kjørte båten.
Vi ser masse samtaler fra etterforskerne til Murdaugh-familien.
Ingen ringte til Phillip og Renee Beach.
Jeg spurte om Mallorys familie.
Jeg har nummeret, men jeg vil ikke ta den telefonen,
og jeg vet ikke...
Før vi vet helt sikkert,
er det nok ikke så lurt å ringe.
Vi vil ikke skape panikk så de kommer hit og lager trøbbel.
Renees mor hørte om båtulykken og ringte Renee,
men ingen har sagt til henne...
DNR ringte henne aldri.
Ingen av betjentene ringte henne.
Ingen fra politiet ringte oss.
Ingen fra politiet ringte for å si at datteren min var savnet.
Det kunne hatt betydning.
Kanskje ikke, men det kunne hatt betydning.
Vi leide inn en biomekanisk ingeniør.
Folk har sikkert sett kollisjonsdukker.
En biomekanisk ingeniør er ekspert på
kroppens bevegelser og fysikk.
Han tok posisjonene til de som var i båten
og skadene de fikk,
og fant ut hvor de var
ved hjelp av skadene på båten og deres skader.
Mallory og Anthony satt bak i båten.
Da den traff broen, gikk fronten ned,
og baksiden gikk opp,
og Anthony og Mallory ble kastet i vannet.
Mallory slo hodet.
Etterpå druknet hun.
Miley og Morgan sitter på kjølebagen foran i båten.
Morgan blir kastet fremover.
Hånden blir knust mellom broen og båten.
Miley er til høyre for henne.
Hun har beina oppe. Hun kjenner ikke sammenstøtet så godt.
Connor blir kastet inn i midtkonsollen. Han får et kutt og brudd på kjeven.
Det er stangholdere på siden av konsollen.
De blir ødelagt når Connor faller.
Frontruten er sprukket. Det var den ikke før.
Stangen Connor holdt seg fast i var også bøyd.
Connor kjørte ikke båten,
for da hadde han ikke ødelagt stangholderne.
Han hadde ikke brukket kjeven
og havnet på høyre side av båten.
Vitneforklaringen i saken er
at det er et ubestridt faktum
at Connor Cook ikke kjørte båten.
Mallory Beach døde for to måneder siden
da båten hun satt i krasjet i en bro ved Parris Island.
Nå har de første siktelsene kommet.
Tre siktelser mot 20-åringen Paul Murdaugh.
Promillekjøring med båt med døden til følge,
og to tilfeller av promillekjøring med alvorlig personskade til følge.
Drukning og slag mot hodet etter krasjet.
Ifølge obduksjonen var det grunnen til at Mallory Beach døde.
Liket ble funnet av båtførere
ved Broad Creek Marina en uke senere.
Allerede nå har aktor i 14. krets,
to dommere i Beaufort County og sheriffen i Beaver County
trukket seg fra saken på grunn av tilknytning til Murdaugh.
Kommunikasjonsdirektør Kittle sa
at Murdaugh ikke får spesialbehandling på grunn av familien.
Mange lurer på hvorfor Murdaugh ikke er satt i fengsel.
Vi hører kanskje ikke fra ham
eller ser ham før rettsmøtet om et par uker.
Murdaugh kan bli dømt til over 25 år i fengsel.
Vi holder dere oppdatert.
Jeg visste at sannheten ville komme frem. Det føltes som en byrde ble løftet.
Det var sjokkerende å se et så kjent navn bli siktet,
men du hadde det alltid i bakhodet.
Vil det faktisk føre til en tiltale
og straff, noe det burde,
eller blir det vridd på?
SKRIVER...
Paul tok kontakt med meg.
HALLO?
Han prøvde å manipulere det
så jeg skulle komme tilbake til ham, men...
Jeg ba ham om å slutte.
La meg helbredes, la meg takle Mallorys død.
La meg prøve å forstå at du gjorde dette.
Kanskje Paul må i fengsel.
Jeg hadde blandede følelser.
Jeg var redd for det, men samtidig var jeg sint på ham.
Å ha noe du elsker,
og så er det borte før du får...
...tatt farvel.
Jeg husket alle de dumme avgjørelsene han tok,
og hvor dumt han oppførte seg.
Hvor vanskelig han var å ha med å gjøre.
Kanskje du fortjener å bli fengslet.
Når skal du lære?
TINGHUS
TRE MÅNEDER ETTER KRASJET
Dale Shannon, dette er første gang vi ser Murdaugh i rettssalen.
Han står overfor alvorlige anklager.
Det var et halvt dusin reportere der.
Alex og Maggie kom inn.
Alex sa: "Hei, hvordan går det?"
Sønnen hans er i ferd med å bli tiltalt
for grove forbrytelser, og det var som om vi var på jaktleir
og skulle blande en drink eller steke fisk.
De fikk spesialbehandling hele veien på grunn av hvem de er.
I retten den dagen
tok de bilde av ham i en alminnelig skjorte.
Hadde jeg kjørt båten den kvelden,
eller noen andre enn Paul,
hadde vil tilbragt natten i fengsel.
Og muligens vært der ennå.
Han er uskyldig til det motsatte er bevist. Han erklærer seg ikke skyldig.
Murdaugh erklærte seg ikke skyldig
i de tre tiltalene, og la siktelsene til side for rettsmøtet,
slik at detaljene holdes skjulte til rettssaken starter.
Jeg setter en personlig kausjon
på 50 000 dollar.
Vi gjorde det normale.
Dette håndteres på normalt vis.
- Vil du si noe om ikke skyldig-påstanden? - Han er ikke skyldig.
Han ble aldri fengslet,
ble aldri lagt i håndjern, fikk aldri en oransje drakt.
Som om ingenting hadde skjedd.
Murdaugh er tiltalt for grove forbrytelser,
inkludert promillekjøring med båt med døden til følge.
Beachs foreldre gikk ut og hadde ingen kommentar.
Dato for rettssaken er fortsatt ikke satt.
GRUSOM HISTORIE! MALLORY FÅR IKKE RETTFERDIGHET
SØRSTATSSYSTEMET RÅDER FORTSATT
INGEN HÅNDJERN
INGEN DRAKT
IKKE FENGSEL
TO ÅR ETTER KRASJET
Etter Pauls rettsmøte
flyttet han inn i familiens hytte i Moselle.
Det var to år siden ulykken,
og man så på Snapchat at folk drakk med Paul.
Han levde livet som han gjorde før ulykken.
Jeg var sint, og jeg holdt meg unna dem
fordi de hedret ikke Mallory på riktig måte.
Etter båtulykken
var jeg hos flere psykiatere,
men ingen av dem passet.
De hjalp meg ikke
med å sette ord på alt fra båtulykken og overlevelsesskylden,
og tapet av bestevennen din i så ung alder,
til traumene fra forholdet til Paul.
At hun skjulte det hun gjorde i så mange år er...
Det gjør vondt.
Frem til ulykkesdagen
visste jeg ingenting om spyttingen, slåingen
og det verbale misbruket.
Jeg visste det ikke.
Jeg kan også si
at jeg vet fortsatt ikke hvor mye som skjedde før det.
Ikke sant?
Det må ha pågått lenge,
for på ulykkesdagen var det nok.
- Hun hadde fått nok. - Nok.
- Det var slutten. - Hun sier at Mallory reddet henne.
Og hun reddet henne faktisk.
Jeg har ikke sett Paul
siden et par dager etter krasjet.
Jeg prøvde å la være å se på ham.
Jeg var fortsatt sint.
Jeg merket at han stirret på meg.
Han ventet på at jeg skulle se på ham.
Til slutt så jeg på ham.
Så snart vi fikk øyekontakt, sa han stille:
"Jeg er glad i deg. Unnskyld."
Og jeg sa: "Jeg er glad i deg, men du må dra."
Jeg følger med i South Carolina.
Jeg har dekket sørstatene for Wall Street Journal i 17 år.
Jeg begynte å følge med på saken.
Status i saken sent på våren, tidlig på sommeren i 2021
er alvorlig for Murdaugh-familien.
Paul ble siktet for Mallory Beachs død,
og saken var på vei gjennom systemet.
Likevel fortsatte Pauls atferd og trøbbel med loven,
på tross av fokuset på ham.
- Hvordan går det? - Ja, sir.
Du kjørte i 125.
- 125? - Ja.
- Jeg skjønte det da jeg så deg. - Ok.
Buster Murdaugh ble utvist
fra University of South Carolina for plagiat.
I tillegg til det
var det problemer i Maggie og Alex' ekteskap.
Maggie ble klar over at regningene ikke ble betalt.
Det har blitt sagt at hun leide inn en regnskapsfører
for å ordne opp.
Det gikk også rykter om
at hun hadde vært hos en skilsmisseadvokat.
Det var tegn til at familien hadde problemer på flere nivåer.
Mens alt skjedde med familien...
Jeg var ikke der selv, men jeg har kjent ham så lenge
at jeg vet hvordan han er.
Paul hadde det vondt i de to årene alt pågikk.
Han gikk ikke rundt som om han hadde sluppet unna
som alle sa. Han var...
Han var redd.
7. JUNI, 2021
Hampton County 911, hva er nødssituasjonen din?
Dette er Alex Murdaugh fra 4147 Moselle Road.
Send politiet og en ambulanse med en gang.
Ok, sa du 4147 Moselle Road?
Kona og barnet mitt er skutt.
Ingen av dem rører på seg.
Det er alvorlig. Det er ille.
Hold linjen.
Jeg var på jobb med Renee.
Vi hørte det tidlig, fordi vi er sykepleiere
i fengselet.
Hun fikk panikkanfall.
Hun sa: "Du må finne ut hva som har skjedd."
Mamma ringte meg og sa at Paul og Miss Maggie var drept.
Jeg hadde ingen ord.
Gutten jeg var sammen med i fire år var drept.
Moren hans ble drept ved siden av ham.
Jeg er sint på Paul, men...
Det gjorde vondt å vite
at noen ble drept på grusomt vis.
En mor og en sønn.
Det var vanskelig å bearbeide.
Jeg hørte om drapene på Maggie og Paul rett etter det skjedde.
Det skjedde sent, så det tok tid å rapportere det,
og det var lite informasjon.
Jeg fikk meldinger fra folk. "Hørte du hva som skjedde i Lowcountry?"
Men dagen etter, to dager etter,
dominerte det i nyhetene.
To medlemmer av en velkjent familie i Lowcountry ble funnet død.
En drapsgåte har funnet sted bak disse portene i Colleton County.
22 år gamle Paul Murdaugh og moren, Margaret Murdaugh,
ble ofre for en skyteepisode i enden av oppkjørselen bak meg...
Etterforskerne har delt lite informasjon.
Politiet har ikke holdt pressekonferanse og har ikke svart på spørsmål.
INGEN ADGANG
Politiet sier ikke stort, men vi vet
at en morder er på frifot.
Det var mye usikkerhet i timene etter drapet.
Vi vet hva Alex Murdaugh sa til etterforskerne.
Alex var hjemme. Tok en lur.
Våknet, så ikke Maggie og Paul.
Eiendommen er stor. Visste ikke hvor de var.
Skrev til dem: "Jeg skal se til mamma og pappa."
Dro for å se til faren,
som hadde dårlig helse etter lang tids sykdom,
og moren, som har demens.
Det tok en stund før han kom hjem igjen.
Når han kommer til Moselle kl. 22.15, 22.20,
oppdager han kaoset som har skjedd.
Skytingen skjedde ved hundeburene, en kort kjøretur fra hovedhuset.
Maggie ble skutt i brystet og ryggen,
og lå som om hun løp fra noe eller noen.
Paul ble skutt én gang i brystet. En grusom måte å dø på.
Han ble skutt igjen i halsen og hodet.
Skuddsårene var så alvorlige at han knapt var gjenkjennelig.
Alex Murdaugh ringte 911.
I 911-anropet
hører folk forskjellige ting.
Jeg har en Alex Murdaugh på linjen.
Ok. Hva heter hun?
Maggie og Paul.
Puster han?
Nei. Ingen gjør det.
Er hun... Ok.
Ser du noe? Ser du noen i området?
Nei, ma'am.
Jeg var borte. Jeg kom nettopp hjem.
Du må ikke røre dem, ok?
Jeg rørte dem for å se om de pustet.
Alex' stemme var helt klart stresset.
Han snakket raskt og pustet tungt.
Hundene bjeffer. Det er kaotisk og mørkt.
I dag snakker Murdaugh-familien
for første gang siden Alex Murdaugh
fant sin 22 år gamle sønn og kona Maggie
ble skutt og drept utenfor hjemmet deres i South Carolina.
Hvordan går det med broren din?
Han er sterk og prøver å ta seg sammen,
og så bryter han sammen.
Han bare...
Det er vanskelig.
Hele familien er berørt.
Jeg kan ikke se for meg hva broren min opplever.
Paul hadde mottatt trusler fra fremmede.
Folk de ikke kjente.
- Var det voldelige trusler? - Jeg trodde ikke de var troverdige.
Da hadde jeg gjort noe eller varslet noen.
Jeg antar at... du vet...
Kanskje det var feil.
Alex og Buster Murdaugh lovte ut en belønning på 100 000 dollar
for informasjon som førte til pågripelse og dom
for drapet på Maggie og Paul Murdaugh.
Mor og sønn ligger døde på bakken, ikke langt fra hverandre.
Samfunnet var preget av frykt. Hvem drepte Paul og Maggie?
Spekulasjonene spriker i alle retninger
om hva som kunne ha skjedd.
Jeg tror det er knyttet til Mallory Beachs død.
Hva var motivasjonen, annet enn sinne eller hevn?
Beach-familien uttrykte sin sympati offentlig,
men noen sa, eller lurte på, hadde noen et motiv?
Kunne de ha skutt
den unge mannen på grunn av Mallorys død?
Det er en liten by, så alle snakker om alt,
og alle vendte blikket mot de som var på båten den natten.
Kjæresten min er borte, for faen.
Jeg håper du råtner i helvete!
Politiet kom til meg på jobb for å se meg i øynene og si:
"Du er vår hovedmistenkte, så du må gi oss et alibi."
Jeg mistet nesten besinnelsen.
Du snakker om en av mine gode venner.
Det var flere ting som tydet på
at siden de prøvde å si at Connor kjørte båten,
ville han havne i politiets søkelys.
Jeg har aldri vært typen som mister besinnelsen, men...
Det var tøft.
Det står i Det gamle testamentet, et øye for et øye.
Jeg tror Paul var redd,
og andre har sagt at de var redde for meg,
for hva jeg kunne finne på, for de visste
hvor glad jeg er i barna mine og båndet jeg hadde med barna mine.
En politibetjent kontaktet meg en dag,
og jeg sa at jeg var overrasket over at de ikke hadde ringt meg før.
En SLED-agent dukket opp på jobben,
og hun ville ha DNA-prøver av håret mitt, fingeravtrykk og spytt.
Jeg skjønner det siden jeg kjente familien,
men jeg sa til henne: "Ikke glem Alex Murdaugh."
Sheriffen og SLED sier at de ikke har spor,
men de tror ikke allmennheten bør være bekymret.
Dette kalles et dobbeltdrap,
men det er ingen fare for allmennheten,
og de leter ikke etter mistenkte i saken.
Kriminologer vil si at det er uvanlig
at det ikke er beskrivelser, skisser, ingen biler å være på utkikk etter.
Politiet sa at det ikke var fare for allmennheten.
Det har vært et viktig spørsmål.
Hvorfor er det ikke det?
Det har vært uhyggelig stille om hva som skjedde her.
Vi har veldig lite informasjon å gå på.
Alex' advokater hevdet at han har vanntett alibi,
fordi han besøkte foreldrene den kvelden.
Vi har funnet ut mer om de to våpnene som ble brukt.
Paul ble skutt med et haglgevær. Det har vært vanskelig å spore.
Haglgevær etterlater ikke samme spor som en rifle gjør.
Vi vet fra bilder på sosiale medier
at de hadde flere haglgevær på stedet.
Maggie ble skutt med en AR-15-rifle.
Det er uvanlig.
Kammeret kalles en "Blackout 300",
som er en veldig spesifikk type kule.
Det lå igjen hylser på stedet.
Maggie ble drept med denne typen rifle.
Og Murdaugh-familien eier en sånn rifle.
Den har ikke blitt gitt til politiet for å utelukke den som drapsvåpenet.
Tidligere, for 10, 15 år siden,
så kunne man ha feid ting under teppet om noe skjedde i familien.
Dobbeltdrapene på Maggie og Paul forandret alt.
Alle øyne er rettet mot Hampton i Lowcountry.
Alle Murdaughs hemmeligheter er ute.
Hva har skjedd?
Hushjelpen min har falt, og hun blør fra hodet.
Jeg får henne ikke opp.
Ligger hun på bakken, eller er hun ved...
Hun ligger på bakken.
Er hun bevisst?
Nei, egentlig ikke.
- Vet dere hvem hun er? - Kan du slutte å stille spørsmål...
De er allerede på vei...
Er jeg redd for at de skal gjøre oss noe? Ja.
Folk snakket om at de fikk folk til å forsvinne.
Denne historien er langt fra over,
og jeg er litt nervøs når jeg sitter her og gjør dette.
Dette er Booker Highway Patrol.
Det gjelder en hendelse på Sandy Run Road i Hampton.
En ung hvit mann med alvorlig hodeskade.
Jeg har et spørsmål.
Da han sa at noen fulgte etter ham,
sa han: "En bil følger etter meg," eller...
Jeg sa: "Går du? Jeg hører biler kjøre forbi."
Og samtalen ble brutt.
Det er fakta som ikke stemmer
og lik knyttet til denne familien.
Jeg hørte et navn, og det var Murdaugh.
- Murdaugh. - Murdaugh.
Alle sier at det var Murdaugh-guttene.
Murdaugh-guttene står bak.
Jeg konfronterte dem, men de lo det bort.
Magefølelsen sa at noe var på gang.
Alle som kjenner Morgan, dør. Hva er det som foregår?
DEPARTEMENTET FOR NATURRESSURSER AVSTO FRA Å GI KOMMENTARER OG INTERVJUER.
MICHAEL BROCK JOBBER IKKE LENGER FOR DNR.
Tekst: Mari Hegstad Rowland